钦定古今图书集成/明伦汇编/官常典/第127卷 > 曾华
## 钦定古今图书集成/明伦汇编/官常典/第127卷 > 曾华

按《嘉祥县志》：“华，申之弟也。曾子有疾，华抱足。曾子曰：
‘微乎，吾无颜氏之才，何以告汝？然而君子之务盖有
之矣。夫华多而实寡者天也；言多而行寡者人也。鹰
隼以山为卑而增巢其上，鱼鳖鼋鼍以渊为浅而蹶
穴其中，卒其所以得之者饵也。是故君子苟无以利
害义，则辱何由至哉’！”官怠于宦成，病加于小愈，祸胎
于懈惰，孝衰于妻子。此四者，慎终如始。《诗》曰：“靡不有
初，鲜克有终。”